शोभना

शोभना चंद्रकुमार पिल्लई (जन्म 21 मार्च 1966)  एक प्रसिद्ध भारतीय अभिनेत्री, भरतनाट्यम् नृत्यांगना और कोरियोग्राफर हैं। उन्हें दो बार राष्ट्रीय फ़िल्म पुरस्कार, वर्ष 2006 में पद्म श्री, और वर्ष 2024 में भारत सरकार द्वारा कला के क्षेत्र में विशिष्ट योगदान के लिए पद्म भूषण सम्मान प्रदान किया गया। उन्होंने तमिल, मलयालम, तेलुगु, कन्नड़ और हिंदी फिल्मों में अभिनय किया है, और वे दक्षिण भारतीय सिनेमा तथा शास्त्रीय नृत्य की अग्रणी हस्तियों में से एक हैं।

 प्रारंभिक जीवन 
शोभना का जन्म 21 मार्च 1966 को त्रिरुवनंतपुरम, केरल में हुआ था। वे प्रसिद्ध त्रवनकोर राजपरिवार से संबंधित हैं और विख्यात अभिनेत्री ललिता, पद्मिनी और रागिनी की भतीजी हैं जिन्हें सामूहिक रूप से त्रावणकोर बहनें कहा जाता था। 

उन्होंने भरतनाट्यम की शिक्षा प्रसिद्ध गुरु चित्रा विश्वेश्वरन से ली। नृत्य के क्षेत्र में उन्होंने अंतरराष्ट्रीय स्तर पर भारत का प्रतिनिधित्व किया है।

 अभिनय करियर 
शोभना ने अपने अभिनय करियर की शुरुआत 1980 में की। उनकी पहली प्रमुख फिल्म मलयालम में थी और इसके बाद उन्होंने कई तमिल, तेलुगु और हिंदी फिल्मों में काम किया।

उनकी कुछ प्रमुख फ़िल्में हैं:
 मणिचित्रथज़ु (1993) – मलयालम फिल्म, जिसमें उनकी भूमिका को अत्यधिक सराहा गया।
 मित्र, माय फ्रेंड (2002) – इस फिल्म के लिए उन्हें सर्वश्रेष्ठ अभिनेत्री का राष्ट्रीय पुरस्कार मिला।

 नृत्य करियर 
शोभना एक समर्पित भरतनाट्यम नृत्यांगना हैं।  उन्होंने चेन्नई में कलार्पना नामक नृत्य अकादमी की स्थापना की, जहाँ वे शास्त्रीय नृत्य सिखाती हैं और कोरियोग्राफ भी करती हैं। 


 पुरस्कार 
 1994 – राष्ट्रीय फ़िल्म पुरस्कार – सर्वश्रेष्ठ अभिनेत्री – मणिचित्रथज़ु
 2002 – राष्ट्रीय फ़िल्म पुरस्कार – सर्वश्रेष्ठ अभिनेत्री – मित्र, माय फ्रेंड
 2006 – पद्म श्री – कला के क्षेत्र में योगदान हेतु 
 2024 – पद्म भूषण – भारतीय कला और संस्कृति में उत्कृष्ट योगदान हेतु

 व्यक्तिगत जीवन 
शोभना ने विवाह नहीं किया है लेकिन 2011 में उन्होंने एक बेटी को गोद लिया, जिसका नाम उन्होंने अनंतिया रखा।

 इन्हें भी देखें 
 भरतनाट्यम
 पद्म पुरस्कार

 संदर्भ 

External links



श्रेणी:भारतीय अभिनेत्री
श्रेणी:भारतीय नर्तक
श्रेणी:पद्म श्री प्राप्तकर्ता
श्रेणी:पद्म भूषण प्राप्तकर्ता
श्रेणी:त्रिरुवनंतपुरम के लोग
श्रेणी:1966 में जन्मे लोग
श्रेणी:राष्ट्रीय फ़िल्म पुरस्कार विजेता
श्रेणी:भारतीय महिला कलाकार